CELEX: 62021CN0636
Language: sk
Date: 2021-10-15 00:00:00
Title: Vec C-636/21: Návrh na začatie prejudiciálneho konania, ktorý podala Consiglio di Stato (Taliansko) 15. októbra 2021 – NN/Regione Lombardia

3.1.2022   
            
            
               SK
            
            
               Úradný vestník Európskej únie
            
            
               C 2/24
            
         
      Návrh na začatie prejudiciálneho konania, ktorý podala Consiglio di Stato (Taliansko) 15. októbra 2021 – NN/Regione Lombardia
      (Vec C-636/21)
      (2022/C 2/29)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Consiglio di Stato
      
         Účastníci konania pred vnútroštátnym súdom
      
      
         Žalobca a sťažovateľ: NN
      
         Žalovaný a odporca: Regione Lombardia
      
         Prejudiciálna otázka
      
      Bránia článok 220 nariadenia Európskeho parlamentu a Rady (EÚ) č. 1308/2013 (1) a vykonávacie nariadenie Komisie (EÚ) 2019/1323 (2) z 2. augusta 2019 vnútroštátnej právnej úprave [aká sa stanovuje v dekréte Ministro delle politiche agricole alimentari e forestali (minister pôdohospodárstva, Taliansko) z 15. januára 2020], ktorá sa vykladá a uplatňuje v tom zmysle, že obmedzuje prístup ku kompenzačným opatreniam za škodu spôsobenú aviárnou influenzou iba na podnikateľov, ktorí ku dňu podania príslušnej žiadosti neukončili svoju činnosť?
      
         (1)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 2013, s. 671).
      
         (2)  Vykonávacie nariadenie Komisie (EÚ) 2019/1323 z 2. augusta 2019 o výnimočných opatreniach na podporu trhu v sektoroch vajec a hydinového mäsa v Taliansku (Ú. v. EÚ L 206, 2019, s. 12).